1. REBALANS FIN. PLANA ZA 2026. GODINU I PROJEKCIJE ZA 2027. I 2028. GODINU
Proračunski korisnik 42215: Gradska knjižnica „Matija Vlačić Ilirik“ Rovinj-Rovigno – Biblioteca civica “Matija Vlačić Ilirik“ Rovinj-Rovigno =  346.765,00 EUR
Gradska knjižnica „Matija Vlačić Ilirik“ Rovinj-Rovigno djeluje kao samostalna ustanova od 2006. godine.
Gradska  knjižnica  ostvaruje  slijedeće  djelatnosti: nabavlja  knjižničnu  građu, osigurava korištenje i posudbu knjižnične građe te protok informacija, obrađuje, čuva i štiti knjižničnu građu te provodi mjere zaštite knjižnične građe, organizira književne programe te obavlja i ostale poslove sukladno Zakonu i Statutu.
Gradska knjižnica ima u sastavu: odjel beletristike, dječji odjel, odjel stručne literature, odjel periodike, odjel književnosti na stranim jezicima, odjel s AV-građom, 2 čitaonice gdje se na  4 mjesta može koristiti računalo.

A 103712: Redovan rad ustanove u kulturi = 263.919,00 EUR
Zakonska osnova: Zakon o lokalnoj i područnoj (regionalnoj) samoupravi, Zakon o knjižnicama, Zakon o ustanovama. 
Opis: ovim sredstvima osigurava se isplata plaća i ostalih davanja s osnova radnog odnosa za ukupno pet zaposlenika (ravnateljicu, tri diplomirana knjižničara i voditeljicu računovodstvenih i općih poslova). Iz ovih sredstava osiguravaju se i sredstva za plaćanje obveza koje proizlaze iz redovnog poslovanja ustanove: električna energija, uredski materijal, usluge (telefona, pošte, računalne, komunalne,  intelektualne, usluge održavanja i ostale usluge) i osiguranje imovine. Za dio materijalnih rashoda Ustanova koristi vlastite prihode u iznosu 2.200,00 eura.
Povećanje kod stavaka Plaće za zaposlene kao i doprinosi za obvezno zdravstveno osiguranje proizlaze iz mogućeg povećanja bruto plaća u narednom periodu do kraja godine. 
Stavka električne energije kao i prijevoz povećane su obzirom na rast cijena energenata na tržištu.
Dodan je konto Poštarine s obzirom da koristimo usluge pošte.
Usluge Tekućeg i investicijskog održavanja povećane su iz razloga što je izvršena zamjena rasvjetnih tijela u knjižnici radi prilagodbe novom rasporedu polica.Isto tako zamijenile su se razbijene i dotrajale kvake, neispravan vodokotlić.
Zakupnine i najamnine za opremu odnose se na najam većeg otirača pri ulasku u knjižnicu kako bi se smanjilo raznošenje prljavštine te najam aparata za vodu. 
Police za premije osiguranja imovine i zaposlenih se tek trebaju ugovoriti pa povećanje proizlazi iz mogućih povećanja troškova.
Opći cilj: financiranje redovne djelatnosti ustanove. 
Pokazatelj uspješnosti: iz utrošenih sredstava financira se 12 mjesečnih isplata plaća za 5 zaposlenika te materijalni i ostalih troškovi. Obveze se redovito podmiruju čime su ostvareni uvjeti za redovno funkcioniranje ustanove.




A 103713: Posebni programi ustanove = 29.600,00 EUR

Zakonska osnova: Zakon o knjižnicama, Zakon o ustanovama, Zakon o autorskom pravu i srodnim pravima. 
Opis: Predlaže se povećanje proračunske stavke Posebni programi radi osiguravanja sredstava za provedbu proširenog opsega programskih aktivnosti knjižnice tijekom tekuće godine.
Temeljem uspješne prijave na natječaj Ministarstva kulture i medija, knjižnici su odobrena sredstva u iznosu od 10.000,00 eura za provedbu programa književnih predstavljanja. Sukladno tome, potrebno je osigurati i udio sufinanciranja od strane osnivača, odnosno Grada, u iznosu od 4.300 eura kako bi se program realizirao u cijelosti.
U sklopu programa ugostit će se sljedeći autori: Ivana Bodrožić, Jurica Pavičić, Ivica Prtenjača, Daniel Žeželj i glazbeni sastav braće Sinkauz, Drago Hedl, Stipe Božić, Jasminka Tihi Stepanić, Morea Baničević, Vlasta Golub, Lada Martinac Kralj, Željko Popadić, Vojo Šindolić i Vladimir Cvetković Sever.
Dodatno, planirano je provođenje ljetnih programa koji uključuju:
Ljetnu školu retorike 
Radionice pripovijedanja 
Također, u okviru obilježavanja 40 godina djelovanja knjižnice predviđeni su troškovi organizacije programa, uključujući catering i vođenje događanja.
 U sklopu redovnih programskih aktivnosti potrebno je osigurati sredstva za:
· provedbu manifestacije Mjesec hrvatske knjige
· isplatu honorara voditeljima čitateljskih klubova:
a) čitateljski klub na talijanskom jeziku (ukupno 9 susreta -100,00 eur neto/po susretu)	
b) čitateljski klub za starije na tal. jeziku (ukupno 6-7 susreta -50,00 eur neto/po susretu)
c) čitateljski klub za mlade (ukupno 4 susreta -100,00 eur neto/po susretu)
d) čitateljski klub hrvatskih autora i autora regije (ukupno 4 susreta -100,00 eur neto/po susretu)
Zbog navedenog povećanog opsega aktivnosti, predlaže se dodatno povećanje stavke za bookout 4.602,00 eura, a za ostale programe 5.075,00 eur, čime bi dodatna ukupna sredstva za ovu namjenu iznosila 9.677,00 eura, a u ukupnom iznosu 29.600,00 eur.
 
Ovim povećanjem omogućit će se kvalitetna i pravovremena realizacija svih planiranih programa te održavanje kontinuirane kulturne i obrazovne ponude za građane.
 
Ministarstva kulture i medija RH odobrilo nam je  600,00 eur za program Ljeto u knjižnici.

Opći  cilj:  promicanje pismenosti i kulture čitanja, zadovoljenje kulturnih, društvenih i umjetničkih potreba građana, upoznavanje djece s knjižnicom
Pokazatelj uspješnosti: povećan posjet naših građana knjižnici.

K 103704: Nabava knjižne građe = 37.486,00 EUR

Zakonska osnova: Zakon o knjižnicama, Zakon o autorskom pravu i srodnim pravima, Zakon o financiranju javnih potreba u kulturi. 
Opis: ustanova tijekom godine nabavlja novu knjižnu građu što se financira sredstvima Proračuna  Grada  Rovinja-Rovigno  (4.636,00 EUR) ali i sredstvima Ministarstva kulture i medija RH (24.000,00 EUR)  kao i  vlastitim sredstvima ustanove te donacijama.
Opći cilj: kontinuirana nabava nove knjižne građe, poticanje čitanja kod djece i odraslih. 
Pokazatelj uspješnosti:  obogaćivanje fonda visokokvalitetnim novim literarnim sadržajima.

K 103705: Opremanje prostora = 15.760,00 EUR

Zakonska osnova: Zakon o financiranju javnih potreba u kulturi
Opis: Financiranje iz sredstava Grada ostaje nepromijenjeno. Zbog neodobravanja sredstava MKIM na ovoj poziciji, planirani iznos uklonjen je iz proračuna. 
Opći cilj: opremanje prostora i omogućavanje redovnog rada u skladu za zakonom
Pokazatelj uspješnosti: nabava novog modernijeg namještaja u čitaonici knjižnice, zamjena dotrajalih kompjutera koji se ne mogu nadograđivati novim sustavima, ugradnja video nadzora.


Rovinj-Rovigno, 17. travnja 2026.
